हाफिज सईद हिंदुस्तान के खिलाफ चाहता है जंग - Inkhabar
हाफिज सईद हिंदुस्तान के खिलाफ चाहता है जंग
भारतीय सेना की सर्जिकल स्ट्राइक ने पाकिस्तान को इस कदर परेशान कर दिया है कि अब PAK को हाफिज सईद और सलाउद्दीन की चिंता सताने लगी है. सूत्रों के मुताबिक हाफिज और सलाउद्दीन को पाकिस्तानी सेना के संरक्षण में रखा गया है.
नई दिल्ली. भारतीय सेना की सर्जिकल स्ट्राइक ने पाकिस्तान को इस कदर परेशान कर दिया है कि अब PAK को हाफिज सईद और सलाउद्दीन की चिंता सताने लगी है. सूत्रों के मुताबिक हाफिज और सलाउद्दीन को पाकिस्तानी सेना के संरक्षण में रखा गया है.
पाकिस्तानी सेना के कमांडो सादे कपड़ों में लश्कर-ए-तैयबा प्रमुख हाफिज सईद और हिजबुल मुजाहिदीन प्रमुख सैयद सलाउद्दीन की सुरक्षा में लगे हैं. दोनों आतंकियों को लाहौर बेस में रखा गया है. भारत के सर्जिकल स्ट्राइक के बाद पाकिस्तानी सेना ने टेरर लॉन्च पैड्स का ठिकाना भी बदल दिया है.
अब ये लॉन्च पैड्स नियंत्रण रेखा से 7-8 किलोमीटर अंदर शिफ्ट कर दिए गए हैं. सर्जिकल स्ट्राइक के दौरान हर इलाके में 10 से 15 आतंकियों के साथ ही पाकिस्तानी सेना के हैंडलर्स मौजूद थे.
सूत्रों के मुताबिक हाफिज सईद हिंदुस्तान के खिलाफ जंग चाहता है. हाफिज सईद के खिलाफ रेड कार्नर नोटिस जारी हुआ है. भारत में संसद हमले का मास्टरमाइंड है हाफिज सईद.पाकिस्तानी सेना प्रमुख राहिल शरीफ भी भारत के खिलाफ जंग चाहता है.